Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 712/11/4402	Levice, 19.3.2014
EEČ : 2-31-168-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.3.2014, spisová značka 1 Pv 712/11/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 3.3.2014, spisová značka 1 Pv 712/11/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Leviciach uznesením sp. zn. 1 Pv 712/2011 zo dňa 14. 12. 2011 podľa § 216 odsek 1 Trestného poriadku podmienečne zastavil trestné stíhanie obvineného XXXXX, stíhaného za prečin  pytliactva podľa § 310 odsek 1 Trestného zákona, ktorého sa dopustil na skutkovom základe, uvedenom vo výrokovej časti tohto uznesenia.
Podľa § 216 odsek 2 Trestného poriadku obvinenému určil skúšobnú dobu v trvaní 12 mesiacov, ktorá začala plynúť od právoplatnosti uznesenia o podmienečnom zastavenia trestného stíhania, t.j. od  03. 01. 2012 a uplynula dňa 03. 01. 2013.
Podľa § 216 odsek 4 Trestného poriadku bolo obvinenému uložené obmedzenie, a to zákaz výkonu rybárskeho práva počas skúšobnej doby.
Zo správy Mestského úradu XXXXX vyplýva, že obvinený XXXXX komisiou na ochranu verejného poriadku nebol prejednávaný.

Z centrálnej evidencie priestupkov vyplýva, že obvinený bol v priebehu skúšobnej doby jeden krát pokutovaný hliadkou Mestskej polície XXXXX blokovou pokutou vo výške 20,- Eur..
Z lustrácie OR PZ XXXXX v systéme AVIZO vyplýva, že obvinený nie je trestne stíhaný za trestný čin.
Z odpisu z registra trestov som zistil, že obvinený XXXXX nebol odsúdený za žiadny trestný čin, okrem záznamu o podmienečnom zastavení trestného stíhania nemá iný záznam.
Na základe uvedených dôkazov je možné konštatovať, že obvinený XXXXX v priebehu skúšobnej doby viedol riadny život a vyhovel uloženému obmedzeniu.
Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Preskúmaním kompletného vyšetrovacieho spisu som dospel k záveru, že uloženie jednej pokuty za priestupok podľa § 22 odsek 1 písmeno k/ zákona číslo 372/1990 Zb. o priestupkoch v znení neskorších predpisov (porušenie zákazu zastavenia) nie je takým závažným porušením zákona, aby z tohto dôvodu bolo potrebné vysloviť, že obvinený v priebehu podmienečného zastavenia trestného stíhania neviedol riadny život.
Vzhľadom na uvedené skutočnosti konštatujem, že obvinený XXXXX splnil podmienky osvedčenia sa v skúšobnej dobe v zmysle § 217 odsek 1 Trestného poriadku.
Preto som rozhodol tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený na tunajšiu prokuratúru do troch dní od jeho doručenia. Sťažnosť má odkladný účinok. Právoplatnosťou tohto uznesenia nastávajú účinky zastavenia trestného stíhania v zmysle § 9 odsek 1 písmeno e/ Trestného poriadku (§ 217odsek 3, odsek 4 Trestného poriadku).

Mgr. Gejza Nagy
prokurátor